PÖÖRDEPUNKT
Tere tulemast Pöördepunkti! Olen Muyiwa.
Tore, et olete meiega.
Loodan, et pakume teile avastamist, julgustust ja teadmisi,
mis muudavad nii sinu kui ka teiste elu.
Mis see küll olla võiks?
Jää meiega ja saad teada.
Paljudes maades on naised harva juhtival kohal
ja tihti nende tööd ei hinnata.
Esimene lugu on ühest Aafrika noorimast presidendiprouast.
Ta on muutuste esirinnas. Siin tema lugu.
Tema nime Google'i otsing annab väga vähe isiklikku infot.
Kuid Kongo Demokraatliku Vabariigi tänavatel,
on Marie Olive Kabila omamoodi superstaar.
Kui ta on avalikult väljas, mida juhtub harva,
on rahvahulgad elevil.
Pr Kabila on Kongo DV presidendi abikaasa.
Ta on abielus president Joseph Kabila
Aafrika ühe noorima juhiga.
Ta annab harva intervjuusid meediale või võtab avalikult sõna.
Seega tema osalemine hiljutisel kristlikul üritusel tõmbas tähelepanu.
See oli paljudele kaasmaalastele üllatuseks.
Jumala rahvas, see on väga eriline päev mu jaoks.
Ühte väiksesse kirikusse pealinna Kinshasa idaosas
kogunesid sajad inimesed,
kus pr Kabila kuulutas välja 3-päevase palve- ja paastuaja.
Ütlen teile siin, et ma ei häbene iial oma Issanda nime.
Vajame tohutult, et Ta me maa taastaks.
Kongo DV on mõnede arvates otsekui neetud oma loodusvarade tõttu.
Sel maal on teemadeid, vaske, kulda, koobaltit, tsinki,
ja palju enamat.
Kõige rikkuse juures on KDV üks suur segadus nii
poliitiliselt, majanduslikult kui sotsiaalselt.
Pr Kabila sõnul on riik vaimselt suremas.
Kallis Isa, me rahvas kannatab, vajame Sind, Issand.
CIA sõnul on üle 5 miljoni inimese surnud alates 1998. aastast
nälja, vägivalla ja haiguste tõttu.
Ida-Kongo, riigi rikkam piirkond,
on tulipunktiks kontinendi koledamaile sõjale.
Hoolimata rahulepetest võitlevad valitsusväed mässajatega,
kes tahavad kontrolli maavarade üle.
Sajad tuhanded on ümberasustatud.
Kümned tuhanded naised vägistatud, piinatud ja sandistatud.
Meil on kõik maailma maavarad. Oleme kui tõotatud maa,
kuid surm ja hävitus lokkab.
Abikaasa nõusolekul alustas pr Kabila palvekampaania -
ja lasi püstitada plakatid põhilinnadesse, -
kus Ta palus kaasmaalasi endaga ühineda.
Vastukaja oli tohutu.
3 päevaks kogunesid kongolased oma kirikutesse.
See naine seab end eeskujuks meile ja kutsub üksteise eest palvetama.
Tagasihoidliku inimese kohta, kes väldib avalikku tähelepanu, -
on ilmnenud taoline pilt presidendiprouast, -
kus ta tõstab käsi ja hüüab Jumala poole, -
liigutades nii paljusid.
Theodore Mugalu on presidendipaari vaimulik nõustaja.
Presidendiproua on tugev usunaine.
Ta teab, et vaid palve võib aidata me maad.
Need päevad on nii olulised.
3 päeva pärast rahvasttäis jalgpallistaadionil palve-
ja paastukampaania alustamist -
ülistasid ja palvetasid kümned tuhanded inimesed.
Mitmed riigi kristlikud artistid olid kohal esinemas.
Miks on see üritus nii oluline?
Peate mõistma, et Kongo DV poliitilises ajaloos -
pole ükski juht iial välja kuulutanud palve- ja paastupäevi.
See, mida presidendiproua täna teeb, on erakordne.
Tahan, et teaksite - me president toetab meid täna, kuigi ta pole siin.
Kuigi täna on 3-päevase palve- ja paastuaja lõpp, -
kutsus pr Kabila kaasmaalasi jätkuvalt edasi palvetama.
See on vaid algus, tahame saada vabaks saatanast -
ja kurjadest vaimudest, kes tegutsevad me maal.
Jeeriko müürid langevad. Jumal vabastab selle rahva.
Jällegi, nii paljude üllatuseks, -
presidendiproua koos Kongo tuntud kristliku lauljaga -
lõpetasid ürituse lauldes -
ja paludes, et Jumala Vaim langeks nende maale.
Naised pole lihtsalt osa lahendusest, vaid näitavad teed.
Pärast pausi jagame olulist infot -
haiguse kohta, mida paljud lootusetuks pidasid.
PÖÖRDEPUNKT
Kellel on janu, see tulgu minu juurde ja joogu.
Kes usub minusse..
..selle ihust voolavad elava vee jõed. Johannese 7:37
Tere tulemast tagasi.
Maailmas kannatab 15 miljonit inimest -
halvava seisundi - tserebraalparalüüsi all.
Paljud on kuulnud, et see seisund on lootusetu.
Täna on meil külas keegi, kes toob selgust -
Deana Claiborne, UCP tegevjuht Tennessees.
Suur aitäh tulemast! - Aitäh kutsumast.
Las ma küsin kõigepealt, kõik ei pruugi teada, -
mis tserebraalparalüüs on?
Tserebraalparalüüs (CPI) on tegelikult üldnimetus,
mis viitab mitmetele seisunditele, mille on põhjustanud -
trauma või kahjustus lootele, mis on veel emakas.
Mõnedel juhtudel laps sünnib selle seisundiga, -
teistel juhtudel võib ta selle saada sünnituse käigus -
või isegi mõne aasta jooksul pärast sündi.
See peamiselt viitab kahjustust ajuosale, -
mis kontrollib lihasteliikumist, koordinatsiooni - neid signaale, -
mida aju saadab kehale, kuidas keha liikuma peaks.
Kuidas see tavaliselt ilmneb?
See võib ilmneda mitmeti, näiteks krampidena -
ehk kontrollimatute liigutustena.
See võib mõjutada väga erinevaid kehaosi.
See võib mõjutada kõnet, nägemist, neelamist.
CPI võib esineda väga nõrgal tasemel, -
see võib ilmneda vaid nõrga häirena.
Või neil võib olla väga sügav CPI, -
mis ilmneb praktiliselt üle keha.
Tahaksin kuulda, kuidas teie sellele alale sattusite, -
kuid enne küsiksin. Kui keegi vaatajatest, -
kellel on laps, teab, et lapsega ei ole kõik korras.
Kuidas nad saaksid diagnoosi panna, seejuures arsti juurde minemata?
Võib-olla on tegemist sellega.
Tserebraalparalüüs on kõige viimane, mida arstid välja pakuvad.
Tihti helistavad vanemad ja ütlevad: -
midagi on valesti, mu laps ei paindu või ei istu.
Ta ei tee teatud asju, mida selles arengujärgus peaks tegema.
Näiteks kõndima teatud vanuses.
Tavaliselt arstid välistavad kõik muud võimalused -
ja viimasena mainivad, et järele on jäänud CPI.
Seda haigust ei ole väga lihtne diagnoosida, -
sest tihti pead ootama, kuni laps jõuab teatud arengujärku, -
et siis näha, kas laps on oma arengus normaaltasemel.
Tahan küsida su enda kohta, sest paistab, -
et tead palju, ja mõned asjad on üsna spetsiifilised.
Kuidas sattusid selle ala peale?
Aastaid tagasi töötasin -
laste väärkohtlemise ja koduvägivalla ennetuskeskuses.
Minu juurde suunati üks laps, ta oli mudilane sel ajal, -
väike tüdruk, kes vajas intensiivset abi, -
sest ta oli väärkohtlemise ohver.
Kui temaga rohkem kokku puutusin, -
tegelikult nägin ise seda protsessi, kus tal diagnoositi CPI.
Üks põhjus, miks teda löödi, oli see, et ta ei kõndinud -
ja ta isa ütles, et tüdruk on laisk.
Kuid ta polnud laisk, vaid tal oli arengupuue.
Selle tulemusena olin väga seotud selle perega, -
võtsin tüdruku isegi kasulapseks lühikeseks ajaks.
Nägin meditsiinilisi protseduure, -
puutusin kokku teiste peredega, kellel olid CPI lapsed.
See viis mind mu karjäärini, -
mis sai alguse 80-ndate alguses, kus töötasin puuetega lastega.
Osad meie vaatajad mujal maailmas, kelle võimalused on kehvemad, -
võib-olla vaatavad ja mõtlevad: mis sul viga, elad Ameerikas, -
kõik on imeline seal. Tuled selle haigusega toime.
Kellegi jaoks maailmaosadest, kus elu ei ole nii heal järjel, -
mida nad võiksid teha kõigepealt, -
et praktiliselt hakkama saada probleemidega, mis lapsel esinevad?
Peame natuke veelgi kaugemalt alustama.
On teatud riskifaktorid, mis esinevad raseduse ajal ja veelgi varem.
Näiteks emad, kes toituvad hästi ja hoolitsevad enda eest rasedusel -
ja kui saad võimalusel osa heast sünnieelsest programmist, -
ja asjadest, mis tagavad loote eluterve arengu.
Töötame selle kallal, et kõrvaldada seos -
Rubella e punetistega ülemaailmselt vaktsineerimisprogrammide läbi.
Kui sul on võimalik lasta end vaktsineerida oma riigis, -
et just noored naised, kes on emakssaamise eas, -
võiksid saada vaktsineeritud.
See on ka väga tähtis.
Ka tavapärased terviseteemad - ära suitseta!
Teame, et kui suitsetad raseduse ajal, -
võib lapse tervis saada sellest mõjutatud.
Kõik need asjad mõjutavad loote normaalset arengut -
ja ennetavad tserebraalparalüüsi ning paljusid teisi häireid.
Veel üks aspekt sünnieelse hoolitsuse tähtsusest -
ka emakasisesed põletikud võivad seda põhjustada -
ja ema ei pruugi sellest isegi teadlik olla.
Nii et ligipääs heale arstiabile on väga oluline.
Veel üks küsimus neile, kes ei kuulnud kõike räägitut, -
kuid tahavad veel infot. Kas on midagi internetis?
Loomulikult. Vaata kodulehte: www.usp.org, -
Seal on palju informatsiooni.
Või kui lihtsalt paned Google'i otsingusse "tserebraalparalüüs",
on Facebooki gruppe.
On väga palju viise, kuidas inimesed üle maailma saavad infot
ja õpivad üksteiselt.
Selle kohta on tohutult palju informatsiooni,
et saada CPI kohta rohkem teada.
Suur aitäh tulemast, Deana. - Aitäh kutsumast.
Tulekul - eluime kõigi takistuste kiuste,
siin Pöördepunktis.
PÖÖRDEPUNKT
Rohi kuivab ära, õieke närtsib...
aga meie Jumala sõna püsib igavesti. Jesaja 40:8
Tere jälle!
Meie järgmine lugu kõlab nagu muinasjutt raamatust.
Ellujäämine kõige kiuste.
Minu nimi on Claire Culwell
ja elasin üle abordi.
Nii see juhtus minuga,
see on väga haruldane.
Olin üks kaksikutest, kui olin veel sündimata.
Olen praegu ka kaksik, kuid teist kaksikut pole siin.
Olen siin, et võiksin olla hääleks ja näoks
sündimata lastele.
See kõik on tänu Jumala armule.
Räägin Sinu auks.
20-aastaselt otsustasin,
et helistan oma adopteerimisorganisatsiooni
ja alustasin otsingut, et leida oma bioloogiline ema.
Kuu aega hiljem helistas ta mulle
ja käisin tal külas.
Tegin talle kaardi ja kirjutasin sellele:
aitäh, et valisid mulle elu.
See on parim kink, mille olen iial saanud.
Kui ta kaardi avas,
siis need õnnepisarad
hakkasid muutuma väga kurbadeks pisarateks.
Ta võttis mul käest kinni ja viis teise tuppa.
Ta hakkas mulle oma elust rääkima.
Ta rääkis, et oli üles kasvanud peres,
kus vanemad olid lahutatud.
Ta elas koos emaga ja ema töötas mitmel kohal.
See sundis mu bioloogilist ema tegema eluotsuseid omapead.
Ta koges poisi armastust, nagu väga paljud meist.
Ta jäi 13-aastaselt rasedaks.
Ta ema teatas, et on vaid üks võimalus.
Ja tol päeval istusid nad autosse,
sõitsid abordikliinikusse ja mu emal tehti abort
operatsiooni läbi, olles ise 5 kuud rase.
Pärast aborti läks ta koju tagasi
oma elu juurde olles 8. klassi õpilane.
Ta oli kehalise tunnis koos parima sõbrannaga
umbes 4 nädalat hiljem.
Ta sõber küsis: kas oled uuesti arsti juures käinud?
Kõik ei tundu normaalne,
võib-olla peaksid laskma end üle vaadata
või kontrollida, et kõik oleks korras.
Ta ema viis ta tagasi sama arsti juurde,
et ta üle vaadataks.
Tol hetkel öeldi talle kõige šokeerivamad sõnad,
mida ta iial kuulnud oli:
oled ikka veel rase.
Su abort õnnestus.
Kuid oled endiselt rase.
Sa ootasid kaksikuid.
Ühele lapsele tehti abort,
kuid teine jäi ellu,
nii et kannad endiselt last oma ihus.
Talle öeldi, et ta lootevedelik,
mis on emakas ja n-ö hoiab loodet koos
ja annab lapsele toitaineid,
oli kahjustatud.
Mu bioloogiline ema sünnitas tütre kaks nädalat hiljem,
ja see olin mina.
Kui sündisin, kaalusin 1,4 kg.
Mu puusad olid paigast ära ja mu jalad olid kõverad.
Pidin haiglas olema, 2,5 kuud olin tilgutite all.
Kui haiglast välja sain, olid mu jalad kipsis,
et jalad sirgeks kasvaksid.
Mul olid rihmad puusadel,
et puusad võiksid õigesti kasvada.
Järgmise paari aasta jooksul
pidin olema väga palju kipsis, ka üle keha kipsis,
et mu luud võiksid kasvada õigesti kokku.
Kuigi see kõlab kohutavalt ja paljud on küsinud:
kas sa pole siis vihane? Kas see ei ärrita sind?
Ütlen neile: ei.
Sest mu bioloogiline ema on tõenäoliselt mu suurim kangelane.
Sest ta ei pidanud mulle sellest rääkima.
Ja tema julguse läbi
ja tema tugevuse läbi
ja tänu tema isetusele,
saavad inimeste elud muudetud.
Abort ei mõjuta vaid ühte inimest.
See tekitab ahelreaktsiooni.
Ja kuigi see juhtus,
on sellest saanud midagi väga ilusat.
Jumal on tõesti õpetanud mind Tema peale lootma.
Ja et asi pole minus,
vaid Temas, ja tänu Ta armule.
See räägib Tema võrratust eluannist,
mis Tema meile andnud on.
Kuigi elu tundub iseenesest mõistetavana,
sest meil kõigil on elu.
See on siiski and.
Ta saab rääkida minu loo kaudu -
ja mu bioloogilise ema ja mu vanemate loo läbi.
Ning jagada seda andi kogu maailmaga.
Ma ei vaiki.
See lugu on täiesti imeline.
Kõige julgustavam asi selle juures on,
et ei loe, mida keegi teha üritab.
Plaani sinu elu jaoks ei saa takistada.
Ei loe, mis enne juhtus,
Jumal võib anda sulle täiesti uue alguse
ja muuta kõik, mis toimus enne.
Sa ei pea enam nutma.
Pead tegema vaid esimese sammu Tema poole
ja jätma kogu kibeduse selja taha.
Mida ema või isa tegid või mida nad poleks pidanud tegema,
või mis su sugulased tegid.
Mõtle sellele, mis Jeesus tegi.
Ta suri sinu eest. Ta andis kõik, mis Tal oli,
et sul võiks olla kõik, mida vajad.
Kõigepealt pead nii-öelda Tema poole astuma.
Kui tahad minuga rääkida, tule mu juurde ja räägi.
Kui tahad Jeesust oma ellu,
siis räägi Temaga.
Me kutsume seda palveks.
Palvetame.
Jeesus, aitäh Sulle kõige eest, mis Sa tegid.
Aitäh, et surid mu eest, et andsid ära kõik, mis Sul oli,
et mul võiks olla kõik, mida vajan.
Aita mul mõista oma armastust.
Aita mul jätta selja taha asjad, mis olid minevikus.
Anna mulle täiesti uus algus.
Vajan Su abi.
Aamen.
Kui palvetasid meiega, tahaksime väga sinust kuulda.
Võta meiega ühendust, oleks väga tore sinust kuulda.
PÖÖRDEPUNKT
Sest nagu maa toob esile oma kasvud ja aed laseb võrsuda oma külvi...
...nõnda laseb ka Issand Jumal võrsuda õigust ja kiitust
...kõigi rahvaste ees. Jesaja 61:11
Kui soovid veel lugusid kuulda,
vaata meie kodulehte: www.TurningPointZone.com
või Facebook/TurningPointZone.
Siin sõnum ühelt FB sõbralt:
Võrratu, kuidas muudate elusid ja puudutate meid kõiki eriliselt
oma töö läbi - see tõi me ellu tõelise pöördepunkti. Aitäh.
Aitäh selle sõnumi eest!
Saate lõpetab Rita Springer lauluga "All I need".
Ei pea tegema muud, kui ülistama Sind
Ei pea tegema muud, kui ütlema Ta nime
Ei pea tegema muud, kui tõstma oma käed
Alistuma ja kummarduma
Ei pea tegema muud, kui leidma Ta
Lihtsalt laskma Ta ligiolul langeda
Ei pea tegema muud, kui ülistama Teda
Ülistama Issandat
Ei pea tegema muud, kui ülistama Teda
Ei pea tegema muud, kui ütlema Ta nime
Ei pea tegema muud, kui tõstma oma käed
Alistuma ja kummardama
Ei pea tegema muud, kui leidma Ta
Ei pea tegema muud, kui laskma Ta ligiolul langeda
Ei pea tegema muud, kui ülistama Teda
Ülistama Issandat
Kui pole teist väljapääsu kui ime
Pole teist võimalust mäge ületada, kui ronides
Kuid kõik, mida lootsid, tundub kadunud
Iga unistus, mida igatsesid, tundub nii kaugel
Siis ütlengi
Et ei pea tegema muud, kui ülistama Teda
Ei pea tegema muud, kui ütlema Ta nime
Ei pea tegema muud, kui tõstma oma käed
Alistuma ja kummarduma
Ei pea tegema muud, kui leidma Ta
Ei pea tegema muud, kui laskma Ta ligiolul langeda
Ei pea tegema muud, kui ülistama Teda
Ülistama Issandat
Issand, ma ülistan Sind
Ülistan Sind, Jeesus
Ma ülistan Sind
Ei pea tegema muud, kui ülistama Sind
Ei pea tegema muud, kui ütlema Ta nime
Tõlge: Riina Karik